APFEL ARENA

Prošli životi
2024-02-10 19:00 (Europe/Zagreb) | Apfel Arena, Put Volicije 5, Makarska, Hrvatska
Nora i Hae Sung od djetinjstva su povezani snažnom i neraskidivom vezom, no putevi im se razilaze kada Norina obitelj emigrira iz Južne Koreje. Dva desetljeća kasnije susreću se u New Yorku, gdje se tijekom tjedan dana suočavaju s vlastitim poimanjem ljubavi, sudbine i životnih odluka koje su donijeli.
Redateljski i scenaristički debi Celine Song nježna je i briljantno napisana, režirana i odglumljena romantična priča koja nikoga neće ostaviti ravnodušnim.
Film premijerno prikazan u natjecateljskom programu Sundance Film Festivala proglašen je najboljim filmom godine 2023. prema izboru Nacionalnog udruženja američkih kritičara, te je jedan od favorita za dodjelu nagrada Oscar.
Celine Song
1h 46m – US

Ekipa iz džungle: Svjetska turneja - SINK
2024-02-11 17:00
Koga pozivamo u pomoć kada misteriozni super-zlikovac prekrije džunglu ružičastom pjenom koja eksplodira pri dodiru s vodom? Ekipu iz džungle naravno!
Manje od mjesec dana prije sezone kiša, utrka s vremenom je počela. Od Sjevernog pola do Dalekog istoka, prelazeći planine, pustinje i oceane, naši junaci će daleko od svoje omiljene džungle morati pretražiti svijet u potrazi za protuotrovom!
Laurent Bru, Yannick Moulin, Benoît Somville
1h 29m – FR

HAJDUKOV ROĐENDANSKI PARTY
2024-02-12 15:00
Dragi navijači i ljubitelji Hajduka,
Neka zvona zazvone jer je došlo vrijeme da zajedno proslavimo 113. rođendan našeg voljenog nogometnog kluba – Hajduka! Kao i prošle godine, dan uoči ovog velikog jubileja, Apfel Arena će biti prepuna smijeha, radosti u zajedničkoj proslavi našeg najdražeg kluba.
Ovaj događaj nije samo za obožavatelje nogometa, već za cijelu obitelj! Očekuje vas slavljenički program koji će oduševiti sve uzraste:
*DPH punkt za članstvo: Budite dio obitelji Hajduka i pridružite se Društvu prijatelja Hajduka!
* Mali navijači će imati priliku osvojiti sjajne nagrade sudjelujući u mini sportskim natjecanjima.
* Besplatan napuhanac za djecu s hajdučkim rekvizitima.
* U našem ugostiteljskom objektu čeka vas posebno pripremljeni Hajdučki meni za cijelu obitelj.
* Poseban gost RICO: Uzbuđenje će biti na vrhuncu jer će RICO dodatno začiniti našu feštu svojim dolaskom!
Zabava za cijelu obitelj: Smijeh, ples i veselje – sve u jednom!

I to nije sve! Pripremili smo još iznenađenja koja će vas oduševiti i ostaviti bez daha.
Pridružite nam se i zajedno stvorimo nezaboravne trenutke u čast našeg Hajduka, jer nema ništa ljepše od slavlja s onima koji dijele istu strast i ljubav prema našem klubu!

Vidimo se u Apfel Areni!

Liga Udruge malog nogometa Makarska
2024-02-14 18:00 - 22:00, 2024-02-28 18:00 - 22:00, 2024-02-29 18:00 - 22:00
Liga Udruge malog nogometa Makarska
Makarska liga malog baluna osnovana je 1980. godine, a od 2022. godine održava se u Apfel Areni. Najuspješnija momčad u povijesti lige je kasniji prvak Hrvatske “Novo vrijeme” s 8 naslova prvaka, a slijede ugašena Alfa te još uvijek aktivni Gornja Vala i DPH Torcida Makarska Rivijera s po 5 titula.
Liga danas broji 12 ekipa iz Makarske i s cijele Rivijere. Pored seniorske (tzv. Prve lige), od 2006. do 2023. igrala se i Liga veterana, gdje je najuspješnija momčad GO Lučić/Kavana Romana s 8 naslova.

Na društvenim mrežama Facebooku i Instagramu više informacija o Ligi možete pronaći pod imenom umnmakarska, a sve rezultate, popise momčadi i ostalo na webu www.umn-makarska.com, kao i u android aplikaciji Leagues & Tournaments.

Beskrajno sjećanje, The Eternal Memory
2024-02-15 19:00
Dirljiv i autentičan dokumentarni film o ljubavi, brizi i sjećanjima nominiran je za Oscara za najbolji dokumentarni film, te je dosad osvojio niz priznanja, između ostalih nagradu za najbolji dokumentarac na Sundance Film Festivalu.
Prikaz bezuvjetne ljubavi načete Alzheimerovom bolesti između dvoje istaknutih javnih ličnosti u Čileu – slavnog novinara i pisca Augusta Góngore, prominentnog kroničara zločina u doba Pinochetova režima i glumice, aktivistice i bivše ministrice kulture Pauline Urrutie. Renomirana čileanska redateljica Maite Alberdi, kojoj je ovo druga nominacija za Oscara, deset je godina dokumentirala njihov odnos.
Izrazito emotivna i inspirativna priča o Paulininoj beskompromisnoj posvećenosti i Augustovoj snažnoj borbi da zadrži vlastiti identitet duboko je dirljivo svjedočanstvo o njihovoj ljubavi.
“Iako se bavi zastrašujućim učincima Alzheimerove bolesti, ‘Beskrajno sjećanje’ nije tragična priča, već afirmacija snage ljubavi.”
– Nobuhiro Hosoki, cinemadaily.us
“Doktor Živago, Casablanca, Ljubav… Ni ti klasici nisu ravni istinitoj ljubavnoj priči Beskrajnog sjećanja.”
– Matthew Carey, DEADLINE
Maite Alberdi
1h 25m – CL

CRNI PETAK pub kviz @ Apfel Arena
2024-02-16 20:00, 2024-02-23 20:00, 2024-03-01 20:00, 2024-03-08 20:00
Petkom u 20 sati, Apfel Arena je domaćin nevjerojatnoj kviz avanturi pod vodstvom iskusnog sastavljača kvizova, Ivana Roguljića Crnog. Crni je veliki kviz entuzijast sa preko 400 odrađenih kvizova u prethodnim godinama po raznim zagrebačkim kafićima, a trenutno i voditelj vrlo uspješnog 3lj pub kviza u Trilju.
Spremite se na večer punu izazova, smijeha i prilike za osvajanje bogatih nagrada.

Prikupite ekipu od najviše pet članova i testirajte svoje znanje. Kotizacija iznosi 2€ po članu, a prijave se primaju putem e-maila na info@apfelarena.hr ili na broj +385 99 5427 385.
Broj mjesta je ograničen, stoga požurite s prijavama.

“Crni petak” nije samo kviz; to je prilika da se opustite, zabavite i možda osvojite nevjerojatne nagrade.
Vidimo se u Apfel Areni, gdje je svaki petak, crni petak!

Stand up Splicka Scena
2024-02-16 20:00
𝗦𝗽𝗹𝗶𝗰𝗸𝗮𝗦𝗰𝗲𝗻𝗮 se vraća u Makarsku s potpuno novim showom i to 𝗔𝗽𝗳𝗲𝗹 𝗔𝗿𝗲𝗻𝘂 kako bi izveli zimsko izdanje novih baza i tekst koji makarska publika još nije imala prilike čuti. Vidimo se u 𝗽𝗲𝘁𝗮𝗸 𝟭𝟲. 𝘃𝗲𝗹𝗷𝗮𝗰̌𝗲 kada “𝗡𝗼𝘃𝗲 𝗯𝗮𝘇𝗲 𝗭𝗜𝗠𝗔” izvode 𝗧𝗼𝗺𝗶𝘀𝗹𝗮𝘃 𝗣𝗿𝗶𝗺𝗼𝗿𝗮𝗰, 𝗜𝘃𝗶𝗰𝗮 𝗟𝗮𝘇𝗮𝗻𝗲𝗼, 𝗔𝗻𝘁𝗲 𝗧𝗿𝗮𝘃𝗶𝘇𝗶 i 𝗝𝗼𝘀𝗶𝗽 𝗦̌𝗸𝗶𝗹𝗷𝗼!
———————————————
𝗖𝗶𝗷𝗲𝗻𝗮 𝘂𝗹𝗮𝘇𝗻𝗶𝗰𝗲: 𝟏𝟎€
𝗙𝗜𝗭𝗜𝗖𝗞𝗔 𝗣𝗥𝗢𝗗𝗔𝗝𝗔:
– 𝗔𝗽𝗳𝗲𝗹 𝗔𝗿𝗲𝗻𝗮 – Put Volicije 5 // Radno vrijeme: Pon – Ned 08:00 – 22:00
– Na dan showa na ulazu (ako ostane mjesta)
——————————————-
𝗧𝗸𝗼 𝗷𝗲/𝘀̌𝘁𝗼 𝗷𝗲 𝗦𝗽𝗹𝗶𝗰𝗸𝗮𝗦𝗰𝗲𝗻𝗮?
Pogledaj “Stand-up po splicki” na YouTubeu i saznaj!
-> https://youtu.be/xBf21ZR0BzI

𝗩𝗜𝗦𝗘 𝗢 𝗞𝗢𝗠𝗜Č𝗔𝗥𝗜𝗠𝗔:
𝗜𝘃𝗶𝗰𝗮 𝗟𝗮𝘇𝗮𝗻𝗲𝗼 -> https://youtu.be/xBf21ZR0BzI?t=1684
Ivica Lazaneo je trenutno najbolji brački komičar. Trenutno je i jedini brački komičar. Uz hrvatski jezik fluentan je i u engleskom i bračkom. Nikor ga nebi kapi njanci bokun da parlo po bročki, tako da nastupa na hrvatskom. Ima dva metra i ne, ne igra košarku. Kao dijete je upao u bačvu sa čarobnim napitkom zbog čega sada ima problema sa alkoholom. Svjestan je činjenice da ima blesavo ime, ali ne mrzi ga. Mrzi svoje roditelje jer su mu ga oni dali. Standupom se bavi samo zbog jedne stvari: novca, žena i slave. Smatra da će sve ostali doći samo od sebe. Prodajem maslinovo ulje.

𝗝𝗼𝘀𝗶𝗽 𝗦𝗸𝗶𝗹𝗷𝗼 -> https://youtu.be/xBf21ZR0BzI?t=12
Josip Škiljo je četrdesetogodišnji “mladić” te član posljednje generacije Titovih pionira. Tita se to baš i nije dojmilo, jer je bio mrtav. Nakon završenog filozofskog fakulteta i uzalud stečene titule profesora hrvatskog i engleskog jezika, radi na raznim poslovima van struke. 2015. godine nakon stand up radionice i open mic-a polako skuplja nastupe i iskustvo u zagrebačkom Studiju smijeha, a godinu dana kasnije postaje rezident komičar. Ima iznimnu sposobnost preživljavanja, jer toliko je toga izvalio i ostao živ. Kako je kronično neispavan, često zaspe za stolom ili za šankom u sred razgovora. Ljubitelj je adrenalina, pa zato vozi biciklu po Splitskim ulicama. Životni cilj mu nije ostvariti američki, već dalmatinski san – ne radit ništa!

𝗧𝗼𝗺𝗶𝘀𝗹𝗮𝘃 𝗣𝗿𝗶𝗺𝗼𝗿𝗮𝗰 -> https://youtu.be/xBf21ZR0BzI?t=4046
Tomislav Primorac je mitološko biće kojega se svi purgeri boje – poludalmatinac, poluhercegovac. Diplomirani je fizičar, ali se na razočarenje svojih roditelja bavi stand up komedijom. Životni san mu je da zbog svojih doprinosa čovječanstvu u povijesti ostane zapamćen poput Nikole Tesle, ne toliko iz filantropskih pobuda, nego čisto zato da bi se Dalmatinci i Hercegovci svađali čiji je.
Poprilično je skeptičan. Najmanje vjeruje ljudima koji ga pokušavaju uvjerit s argumentom “viruj ti meni”.

𝐀𝐧𝐭𝐞 𝐓𝐫𝐚𝐯𝐢𝐳𝐢 -> https://youtu.be/xBf21ZR0BzI?t=3254
Ante Travizi je 20 i jedanaestogodišnjak rodom iz Splita. Na prvu možda simpatičan i zabavan, no nakon par tjedana ljudi shvate da je dosadni manijak. Pije espresso i kratkih je živaca. Ima “blagi” poremećaj pažnje. Njegova majka tvrdi da je bio planiran tokon rata. On nije naivan. Trenutno pokušava završiti faks, a ne ide mu jer mu je život van faksa postao zabavan. Možda izgubi i pravo školovanja zbog stand upa. Hrana mu je najdraža tema razgovora. Ako dođe do svjetskog rata, preći će na stranu koja će imati kebab jer kebab sadrži kruh, meso i umake što su zapravo esencije života.

Bob Marley - One Love
2024-02-17 19:00
Bob Marley: One Love slavi život i glazbu reggae ikone koja je inspirirala mnoge generacije porukom ljubavi i jedinstva. Po prvi puta ćemo na velikim platnima gledati priču o Bobu Marleyu, koji je slovio za revolucionara svog vremena, a svojim uspjesima je proslavio reggae glazbu diljem svijeta.
Rita Marley, njihov sin Ziggy i kći Cedella sudjelovali su u nastanku filma, a obitelj slavnog glazbenika je posebno zadovoljna činjenicom što je film sniman na stvarnim lokacijama na kojima je Bob boravio i pjevao.
Reinaldo Marcus Green
1h 47m – US

Škola čarobnih životinja 2 - SINK
2024-02-18 17:00
Učenici magične škole Winterstein, u kojoj svako dijete ima svoju čarobnu životinju, pripremaju kazališnu predstavu kako bi proslavili obljetnicu škole. Redateljica predstave je djevojčica Ida, a glavnu ulogu odmah preuzima popularna Helene, iako veliki talent skriva skromna djevojčica Anna-Lena, što dovodi do nezadovoljstva među nekim učenicima. Kada se u školskom dvorištu počnu pojavljivati čudne rupe, skupina učenika se mora udružiti kako bi zajednički otkrili što se događa i uspješno održali predstavu.
Sven Unterwaldt Jr.
1h 43m – DE

APFEL ARENA WINTER CUP 2024.
2024-02-19 - 2024-02-22
Apfel Arena organizira drugi po redu Winter Cup koji će se održati od 19. do 22. veljače. Ovaj nogometni međunarodni turnir okuplja preko 600 dječaka i djevojčica u četiri kategorije. (U8, U9, U10, U12). Nakon grupnih ogleda 19. i 20. veljače ekipe će kroz sustav doigravanja doći do završnice turnira. Finalne utakmice te utakmice ukupnog poretka na turniru odigrat će se posljednjeg dana turnira, 22. veljače, a turnir će završiti ceremonijom dodjele nagrada, medalja i poklona za sve sudionike.
Kategorije:
· U8– 2016. i mlađi dječaci te 2015. i mlađe djevojčice
· U9– 2015. i mlađi dječaci te 2014. i mlađe djevojčice
· U10– 2014. i mlađi dječaci te 2013. i mlađe djevojčice
· U12– 2012. i mlađi dječaci te 2011. i mlađe djevojčice

Pogledaj više detalja

Stranci, All of Us Strangers
2024-02-22 19:00
Jedne noći u svojoj gotovo praznoj zgradi u suvremenom Londonu, Adam ima slučajan susret s tajanstvenim susjedom Harryjem, što poremeti ritam njegove svakodnevice. Dok se veza među njima razvija, Adam je zaokupljen sjećanjima na prošlost koja ga vuku natrag u predgrađe gdje je odrastao i u njegov dom iz djetinjstva, u kojem – izgleda – njegovi roditelji još žive upravo onakvi kakvi su bili na dan kad su umrli, prije 30 godina.
Očaravajuća, dirljiva i iznimno originalna priča o ljubavi i gubitku inspirirana je istoimenim romanom Taichija Yamade iz 1987. godine, kojem suvremeni i osobni pečat daje redatelj Andrew Haigh, uz briljantne glumce Andrewa Scotta i Paula Mescala u glavnim ulogama.
Andrew Haigh
1h 45m – UK, US

21. PRVENSTVO ZA VETERANE
2024-02-23 - 2024-02-25
Od 23. do 25. veljače će se u Makarskoj održati trodnevno Dvoransko nogometno prvenstvo veterana Hrvatskog nogometnog saveza. Turnir je to, koji se igra od 2003. godine, a ove godine prijavljen je i rekordan broj od 54 ekipe koje će u tri dana odigrati čak 80 utakmica. Turnir se svake godine održava u nekom drugom gradu Hrvatske, a ove godine je Apfel Arena izabrana za domaćina turnira. Utakmice će se igrati u parketnoj dvorani Apfel Arene i u velikoj dvorani GSC Makarska.

AUT
2024-02-23 19:00
Svatko od nas je drukčiji i svaki mozak je drukčiji. Netko je dobar u matematici, netko u košarci, a netko zna sve filmove, glumce i kazališne predstave kao Matej. Matej je osoba s poremećajem iz spektra autizma i glumac u predstavi „Aut“.
Osim na Matejevoj stvarnoj priči, predstava se motivski naslanja na roman „Neobičan događaj sa psom u noći“. Matejev lik tako sudjeluje u istrazi ubojstva psa u susjedstvu, te završava u policijskoj postaji. Uz pomoć dobrohotnog policajca i susjede Ines, Matej napokon uspostavlja zdraviji odnos sa svojim tatom.
Predstava „Aut“ nam, koristeći napeti narativ istrage ubojstva psa, približava važnost razumijevanja drugih i drugačijih kroz iskustvo našeg junaka. Otvorenost, edukacija i kritičko razmišljanje nužni su kako bismo se znali ponašati u interakciji s osobom s autizmom i shvatili svu ljepotu „drukčijosti“ i „drugačijosti“ svakog od nas.
U predstavi “Aut” igraju magistri glume Iva Šimić Šakoronja i Luka Bulović, a naš glavni junak Matej Španović prvi put (nadamo se ne i zadnji) izlazi na kazališne daske. Uz vašu podršku i razumijevanje Matej će vam, uz pomoć Ive i Luke, pokazati i dokazati kako su s autizmom moguće nevjerojatne stvari.
Ako stavite Nintendo igricu u PlayStation, on ju neće očitati, ali to ne znači da je pokvaren, zar ne?

Dina: Prvi dio, Dune: Part One
2024-02-24 19:00
Ponovna distribucija filma uoči novog nastavka.
Spektakularna avantura scenarista, redatelja i producenta Denisa Villeneuvea vraća se na velika platna u limitiranom periodu. Re-distribucija adaptacije prvog romana znanstveno-fantastičnog klasika ‘Dina’ Franka Herberta dolazi u kina uoči dugo očekivanog drugog nastavka.
Film Dina osvojio je šest nagrada Oscar ® od ukupno deset nominacija.
Priča prati Paula Atreidesa iz kuće Atreides, sjajnog i nadarenog mladića rođenog za velike stvari, koji mora otputovati na najopasniji planet u svemiru kako bi osigurao budućnost svoje obitelj i naroda. Nađe se usred sukoba oko ekskluzivne opskrbe najcjenjenijim resursom koji postoji, najvrjednijem elementu galaksije koji se nalazi samo na Arrakisu i koji može otključati najveći potencijal čovječanstva, u kojem će preživjeti samo oni koji mogu pobijediti svoj strah.
Denis Villeneuve
2h 35m – US

Brzi i neustrašivi- SINK
2024-02-25 17:00
Zabavna i napeta obiteljska avantura za sve uzraste!
Spori loris po imenu Zhi sudjeluje u automobilskoj utrci duž povijesnog Puta Svile u Kini kako bi spasio posljednje selo lora – uključujući i dom svoje bake – od rušenja i razvoja koje planira psihotična žaba po imenu Archibald Vainglorious.
Ross Venokur
1h 33m – US, UK

Slatka Simona (18)
2024-02-29 19:00
Zeleni radi u opskurnoj firmi za seks-chat u Zagrebu i zavodi muškarce na internetu pod lažnim identitetom zavodljive slatke Simone. Negdje u Austriji živi Bobo koji se upleo u Simoninu mrežu: dopisuje se s njom danima i noćima, da bi na kraju poželio stvarnu vezu s njom, no Simona redovito izbjegava susret uživo. Kada Bobo odluči ostaviti sve zbog Simone, kako bi mogao započeo novi život s njom, seks-chat operateri shvate da je sve otišlo predaleko i da uništavaju život nepoznatog čovjeka. No, pokazat će se da ni Bobo nije govorio istinu.
Napeti erotski triler u režiji Igora Mirkovića priča je u kojoj svatko laže svakome.
Igor Mirković
1h 32m – HR

Momčilo Popadić: Ča je život vengo…
2024-03-01 19:30
Cabaret inspiriran pjesmama, reportažama i prozom legendarnog Momčila Popadića.
Čuješ li me je l’ ti drago, Ne budi me mati, Reci mi tiho, tiho, Adio kumpanji, Imala je lijepu rupicu na bradi,.. nazivi su pjesama čije stihove potpisuje veliki Momčilo Popadić. Svaka Popina pisana forma bila je jedno malo putovanje, na kojem bi se na kraju, vrlo često, smijali sebi samima. U svakom kutku njegove kreacije, stajao je čovjek koji samo jednu želju ima – da svoju zvizdu slidi. Popinih aforizama i dosjetki još se tu i tamo sjetimo, no pjesme poput Oprosti mi pape ili Skitnica, i danas su nam na usnama i nerijetko nas sjete da život nije ništa drugo vengo fantažija.

Dina: Drugi dio (12)
2024-03-02 19:00
Novi nastavak znanstveno-fantastičnog kino spektakla „Dina“, adaptacije kultnog književnog klasika autora Franka Herberta, okuplja zvjezdanu postavu koju čine Timothée Chalamet, Zendaya, Rebecca Ferguson, Josh Brolin, AustinButler, Florence Pugh, Dave Bautista, Christopher Walken, Stephen McKinley Henderson, Léa Seydoux, Stellan Skarsgard, Charlotte Rampling i Javier Bardem.
Radnja nastavlja putovanje Paula Atreidesa, sada ujedinjenog s Chani i Fremenima, dok je na ratnom putu osvete protiv onih koji su uništili njegovu obitelj. Suočen s izborom između ljubavi svog života i sudbine poznatog svemira, nastoji spriječiti strašnu budućnost koju samo on može predvidjeti.
Denis Villeneuve
2h 46m – US

Vau vau zvijezda 2 - SINK
2024-03-03 17:00
Bodi je tibetanski mastif od kojeg se očekuje da bude sljedeći seoski čuvar stadu veselih ovaca, no on nema strast prema preuzimanju te uloge. Bodi želi postati najveća Rock N’ Roll zvijezda!
Godinu dana nakon prvog nastupa, Bodi i njegov bend postali su lokalno poznati – čak imaju i odane obožavatelje. No kad im glazbeni mogul po imenu Lang pruži priliku za turneju s pop senzacijom, Lil’ Foxy, Bodi i njegovi prijatelji shvate da slava ima svoju cijenu i da snagu Rock N’ Roll-a možete osloboditi jedino ako ostanete vjerni sebi.
Mark Baldo
1h 30m – US

Lisa Frankenstein
2024-03-05 19:00
Godina je 1989. Neshvaćena gotička tinejdžerica Lisa Swallows tijekom oluje s grmljavinom oživljava zgodni leš iz viktorijanskog doba i počinje ga ponovno graditi u muškarca svojih snova, pomoću pokvarenog stroja za sunčanje u svojoj garaži. Nakon početne transformacije, dvojac kreće na ubojito putovanje kako bi pronašli pravu ljubav, sreću i – nekoliko dijelova tijela koji nedostaju usput.
Šašava i zabavna horor komedija debitanski je film redateljice Zelde Williams.
Zelda Williams
1h 41m – US

Okus ljubavi
2024-03-07 19:00
Eugenie (Juliette Binoche) je vrhunska kuharica koja već dvadeset godina radi za slavnog gurmana Dodina. Kako vrijeme prolazi, njihova strast prema gastronomiji i obostrano divljenje pretvara se u romantičnu vezu…
Film premijerno prikazan na Cannes Film Festivalu, gdje je dobio nagradu za najbolju režiju, bio je francuski kandidat za nagradu Oscar 2024.
Anh Hung Tran
2 h 15 min

Jasna Zlokić
2024-03-08 19:30
U sklopu manifestacije “Zima u gradu” u organizaciji Grada Makarske u Apfel Areni će se povodom Dana žena održati koncert Jasne Zlokić.
Ona je skitnica i naš jedini drug. Ona je Jasna Zlokić, poznato ime hrvatske, ali i regionalne glazbene scene. U svojoj karijeri 80-ih kada je i cijela glazbena scena na ovim prostorima doživjela kulminaciju, ostvarila je veliki uspjeh. Pjesmom “Skitnica” ostavila je neizbrisiv trag i tako ušla među velikane hrvatske kulture.

Koncert glazbenog sastava LevelOne
2024-03-09 20:00
Glazbeni sastav LevelOne vratit će nas svojim koncertom u zlatnu eru britanske glazbene scene. Koncert pod nazivom “Something happened on the way to heaven” stiže u Apfel Arenu 9. ožujka 2024. godine.
Oni za sebe kažu da su glazbeni entuzijasti, a njihov nastup ne ostavlja nikoga ravnodušnim. LevelOne će zagrijati Apfel Arenu interpretacijom hitova nekih od najvećih ikona britanske glazbene scene kao što su Queen, Phil Collins, Elton John, Beatles, David Bowie, Simple Minds, Duran Duran, Depeche Mode.
“Something happened on the way to heaven” nije samo koncert, već putovanje kroz zlatne trenutke britanske glazbene povijesti. Ulaznice za ovaj koncert dostupne su online na Entrio.hr i na Info pultu Apfel Arene.

Kung Fu Panda 4 - SINK
2024-03-10 17:00
Ovog se proljeća nakon dugo iščekivanja vraća najnevjerojatniji majstor kung fua na svijetu – panda Po – u urnebesnom novom poglavlju omiljene akcijske komedije DreamWorks Animationa!
Nakon tri smrtonosne pustolovine u kojima je pobijedio zlikovce svjetske klase svojom nenadmašnom hrabrošću i ludim borilačkim vještinama, zmajevog ratnika pandu Po sudbina je pozvala da se napokon – odmori. Točnije, odabran je da postane duhovni vođa Doline mira. To predstavlja nekoliko problema: Prije svega, Po zna isto toliko o duhovnom vodstvu koliko i o paleo dijeti, a drugo, mora brzo pronaći i istrenirati novog Zmajskog ratnika prije nego što može preuzeti svoju novu uzvišenu poziciju.
Mike Mitchell
1h 34m – US

Lassie 2: Nova pustolovina
2024-03-12 17:00
Lassie 2: Nova pustolovina sinkronizirano
